Victor Negrescu vorbește de două date de aderare a Republicii Moldova la UE: Autoritățile sunt chiar și mai ambițioase
Europarlamentarul PSD Victor Negrescu a declarat, vineri, că se vorbește foarte mult de anul 2030, ca termen pentru aderarea Republicii Moldova la UE, dar autoritățile de la Chișinău sunt chiar și mai ambițioase de atât, își doresc să finalizeze negocierile până în 2028. El a precizat că ar fi perfect pentru Republica Moldova să se miște cât mai repede și să nu rateze trendul extinderii și ar fi ideal pentru noi să ne asigurăm că Republica Moldova intră în acel pluton care are șansa să intre în UE.